techiaith/cofnodycynulliad_en-cy huggingface dataset:
English: Yes, absolutely. Dr Lloyd makes a very important point there, I think. You'll be aware that we had an assessment of the health benefits of walking on the Wales coastal path back in 2014, and that concluded the economic value associated with improved health through walking on the coastal path was £18.3 million back then. So, absolutely, we can fully appreciate that is the case. And, again, we are doing significant work and putting significant funding into this issue.
Welsh: Yn bendant. Credaf fod Dr Lloyd yn gwneud pwynt pwysig iawn. Fe wyddoch ein bod wedi cynnal asesiad o fanteision iechyd cerdded ar lwybr arfordir Cymru yn ôl yn 2014, a daeth hwnnw i'r casgliad fod y gwerth economaidd a oedd yn gysylltiedig ag iechyd gwell drwy gerdded ar lwybr yr arfordir yn £18.3 miliwn bryd hynny. Felly, yn bendant, gallwn dderbyn bod hynny'n wir. Ac unwaith eto, rydym yn gwneud gwaith arwyddocaol ac yn rhyddhau cyllid sylweddol tuag at y mater hwn.
English: Increasing access to the countryside could deliver significant benefits in improving the health and well-being of the public. However, concerns have been expressed that unrestricted access to the countryside could cause environmental and economic damage. Does the Cabinet Secretary recognise these concerns, and how will she ensure widening access will take into account the need to maintain a viable working countryside in Wales?
Welsh: Gallai cynyddu mynediad i gefn gwlad sicrhau manteision sylweddol o ran gwella iechyd a lles y cyhoedd. Fodd bynnag, mynegwyd pryderon y gallai mynediad digyfyngiad i gefn gwlad achosi difrod amgylcheddol ac economaidd. A yw Ysgrifennydd y Cabinet yn cydnabod y pryderon hyn, a sut y mae am sicrhau y bydd y broses o ehangu mynediad yn ystyried yr angen i gynnal cefn gwlad gweithredol a hyfyw yng Nghymru?
English: Yes, absolutely, I recognise those concerns and you won't be surprised that, in my portfolio, I get it from both sides. I think that is the absolute point: it's about a balance between widening access and ensuring that we protect the environment also.
Welsh: Ydw, yn bendant, rwy'n cydnabod y pryderon hynny ac ni fyddwch yn synnu, yn fy mhortffolio, fy mod yn ei chael hi o'r ddwy ochr. Credaf mai dyna'r holl bwynt: mae'n ymwneud â chydbwysedd rhwng ehangu mynediad a sicrhau ein bod yn diogelu'r amgylchedd hefyd.
English: Thanks, Minister, for your earlier answers, and I was pleased that you mentioned the Wales coastal path, which we've had since 2012, and that's a great step forward. But, of course, many of the near 900 miles are blighted by coastal erosion, which was also mentioned in an earlier debate today - or question. I wondered what measures you could take to maintain access to the paths in light of the erosion, which particularly affects the path between Penarth and Barry in my area.
Welsh: Diolch am eich atebion yn gynharach, Weinidog, ac roeddwn yn falch eich bod wedi crybwyll llwybr arfordir Cymru, sydd wedi bod ar gael i ni ers 2012, ac mae hwnnw'n gam mawr ymlaen. Ond wrth gwrs, mae llawer iawn o'r bron i 900 milltir yn cael ei ddifetha gan erydu arfordirol, a grybwyllwyd hefyd mewn dadl gynharach heddiw - neu gwestiwn. Tybed pa gamau y gallech eu rhoi ar waith i gynnal mynediad i'r llwybrau o ystyried yr erydu, sy'n effeithio'n benodol ar y llwybr rhwng Penarth a'r Barri yn fy ardal i.
English: Well, that is obviously a very important piece of work and, at the moment, we are drawing together with local authorities the £150 million coastal-risk-management programme for that purpose.
Welsh: Wel, mae hwnnw'n amlwg yn waith pwysig iawn, ac ar hyn o bryd, rydym yn llunio rhaglen reoli perygl arfordirol gwerth £150 miliwn ar y cyd ag awdurdodau lleol at y diben hwnnw.
English: Can I thank the Cabinet Secretary for her response previously on this? The active travel plan, which I referred to yesterday, in fact, in relation to road safety around schools, also places an expectation on local authorities in Wales to start drawing up maps of proposed new networks for walking and cycling routes. In Merthyr Tydfil and Rhymney, as you probably know, there are already excellent facilities such as the Taff, Bargoed and BikePark Wales encouraging walking and cycling in that area. But can I ask the Cabinet Secretary: does she believe that the active travel plan requirements provide a golden opportunity for local authorities to look at potentially widening access to the great Welsh outdoors, in consultation with those already providing such activities?
Welsh: A gaf fi ddiolch i Ysgrifennydd y Cabinet am ei hymateb yn flaenorol ar hyn? Mae'r cynllun teithio llesol, y cyfeiriais ato ddoe, mewn gwirionedd, mewn perthynas â diogelwch ar y ffyrdd o gwmpas ysgolion, hefyd yn disgwyl i awdurdodau lleol yng Nghymru ddechrau llunio mapiau o rwydweithiau newydd arfaethedig ar gyfer llwybrau cerdded a beicio. Ym Merthyr Tudful a Rhymni, fel y gwyddoch mae'n debyg, ceir cyfleusterau rhagorol eisoes megis afon Taf, afon Bargoed a BikePark Wales sy'n hybu cerdded a beicio yn yr ardal honno. Ond a gaf fi ofyn i Ysgrifennydd y Cabinet: a yw'n credu bod gofynion y cynllun teithio llesol yn darparu cyfle ardderchog i awdurdodau lleol edrych ar y posibilrwydd o ehangu mynediad i awyr agored gwych Cymru, mewn ymgynghoriad â'r rhai sydd eisoes yn darparu gweithgareddau o'r fath?
English: Yes, absolutely I do. The Act doesn't sit within my portfolio - it sits within Rebecca Evans's - but I'd be very happy to do some further work with Rebecca on that issue.
Welsh: Ydw, yn bendant. Nid yw'r Ddeddf yn rhan o fy mhortffolio - mae'n rhan o un Rebecca Evans - ond byddwn yn fwy na pharod i wneud rhywfaint o waith pellach gyda Rebecca ar y mater hwnnw.
English: Thank you. The scientific literature review submitted earlier this year identified welfare considerations on the use of wild animals in travelling circuses and in corporate events, entertainment and educational settings. I've written to UK Ministers and I'm considering all options, and will make a statement before the Christmas recess.
Welsh: Diolch. Nododd yr adolygiad o lenyddiaeth wyddonol a gyflwynwyd yn gynharach eleni ystyriaethau lles mewn perthynas â'r defnydd o anifeiliaid gwyllt mewn syrcasau teithiol ac mewn digwyddiadau corfforaethol, adloniant a lleoliadau addysgol. Rwyf wedi ysgrifennu at Weinidogion y DU, ac rwy'n ystyried pob opsiwn, a byddaf yn gwneud datganiad cyn toriad y Nadolig.
English: Thank you, Minister, and I'm aware that Wales is leading the way in this area and that your predecessor commissioned a report by Professor Stephen Harris to try and tackle some of these issues. Can you update us on what kind of considerations you are looking at with a view to improving the health and safety of such animals?
Welsh: Diolch, Weinidog, ac rwy'n ymwybodol fod Cymru'n arwain y ffordd yn y maes hwn a bod eich rhagflaenydd wedi comisiynu adroddiad gan yr Athro Stephen Harris i geisio mynd i'r afael â rhai o'r materion hyn. A allwch roi'r wybodaeth ddiweddaraf i ni ynglŷn â pha fath o ystyriaethau rydych yn edrych arnynt, gyda golwg ar wella iechyd a diogelwch anifeiliaid o'r fath?
English: I thank the Member for that question. Professor Harris identified in his report that a large number of captive wild animals are being used in, as I say, corporate entertainment and in educational settings. To be honest, that area concerns me more, because I think that we don't know the numbers that are being used or anything about their welfare. You will have seen the approach taken in England. There's been a recent announcement in Scotland that they're going to introduce legislation in 2018. We don't have the powers in this area, so I have written to Department for Environment, Food and Rural Affairs Ministers to start those discussions to see what work we can take forward. And, as I say, I will bring forward a statement before Christmas.
Welsh: Diolch i'r Aelod am ei chwestiwn. Nododd yr Athro Harris yn ei adroddiad fod nifer fawr o anifeiliaid gwyllt caeth yn cael eu defnyddio, fel y dywedais, mewn adloniant corfforaethol ac mewn lleoliadau addysgol. I fod yn onest, mae'r maes hwnnw'n peri mwy o bryder i mi, am fy mod yn credu nad ydym yn gwybod faint ohonynt sy'n cael eu defnyddio nac unrhyw beth am eu lles. Fe fyddwch wedi gweld yr hyn sy'n cael ei wneud yn Lloegr. Cafwyd cyhoeddiad yn yr Alban yn ddiweddar eu bod yn mynd i gyflwyno deddfwriaeth yn 2018. Nid oes gennym bwerau yn y maes hwn, felly rwyf wedi ysgrifennu at Adran yr Amgylchedd, Bwyd a Materion Gwledig er mwyn dechrau'r trafodaethau hynny i weld pa waith y gallwn fwrw ymlaen ag ef. Ac fel y dywedais, byddaf yn cyflwyno datganiad cyn y Nadolig.
English: Cabinet Secretary, I was wondering if the Welsh Government would consider taking a more legislation-based approach to animal welfare in this Assembly. I remember in the last Assembly, sitting on the Petitions Committee, that we received a petition calling for an animal abuse register, which would obviously incorporate those in circuses, should it be required. The Minister at the time wrote to the committee to say that the Welsh Government wasn't considering it then, but I'm wondering if you would at least commit to investigating the idea, given the benefits it could deliver not only for animal welfare but in actually profiling perpetrators in other circumstances. We know, if you do abuse an animal, you potentially may go on to abuse human beings in the future. I think it's something that we should consider as very important.
Welsh: Ysgrifennydd y Cabinet, tybed a fyddai Llywodraeth Cymru yn ystyried mabwysiadu ymagwedd sy'n fwy seiliedig ar ddeddfwriaeth o ran lles anifeiliaid yn y Cynulliad hwn. Cofiaf yn y Cynulliad diwethaf, pan oeddwn yn aelod o'r Pwyllgor Deisebau, ein bod wedi cael deiseb yn galw am gofrestr cam-drin anifeiliaid, a fyddai'n cynnwys anifeiliaid mewn syrcasau, pe bai gofyn wrth gwrs. Ysgrifennodd y Gweinidog ar y pryd at y pwyllgor i ddweud nad oedd Llywodraeth Cymru yn ystyried hynny ar y pryd, ond tybed a fyddech o leiaf yn ymrwymo i archwilio'r syniad, o ystyried y manteision y gallai eu sicrhau, nid yn unig o ran lles anifeiliaid, ond o ran proffilio tramgwyddwyr mewn amgylchiadau eraill. Os ydych yn cam-drin anifail, gwyddom y gallech o bosibl fynd ymlaen i gam-drin pobl yn y dyfodol. Credaf ei fod yn rhywbeth y dylem ei ystyried yn fater pwysig iawn.
English: I haven't considered introducing legislation. We are looking at the different codes of practice we have for different animals, and certainly it's something that I've asked the chief veterinary officer and officials to monitor. But I'm very happy to look at the point you raised; I think that's a very interesting point about, as you say, perpetrators with animals. I certainly will be very happy to look at that, yes.
Welsh: Nid wyf wedi ystyried cyflwyno deddfwriaeth. Rydym yn edrych ar y gwahanol godau ymarfer sydd gennym ar gyfer gwahanol anifeiliaid, ac yn sicr mae'n rhywbeth rwyf wedi gofyn i'r prif swyddog milfeddygol a swyddogion ei fonitro. Ond rwy'n fwy na pharod i edrych ar y pwynt a grybwyllwyd gennych; credaf ei fod yn bwynt diddorol iawn, fel y dywedwch, ynglŷn â thramgwyddwyr gydag anifeiliaid. Rwy'n sicr yn hapus i edrych ar hynny, ydw.
English: The Welsh Conservatives are committed to ending the use of wild animals in circuses. Does the Cabinet Secretary agree with me that laws relating to the welfare of animals, whether they are domestic pets, farm livestock or wildlife, would benefit from being consolidated into a single Act of this Assembly to ensure greater protection and enforcement in Wales?
Welsh: Mae Ceidwadwyr Cymru wedi ymrwymo i roi diwedd ar ddefnyddio anifeiliaid gwyllt mewn syrcasau. A yw Ysgrifennydd y Cabinet yn cytuno y byddai deddfau sy'n ymwneud â lles anifeiliaid, boed yn anifeiliaid anwes, anifeiliaid fferm neu fywyd gwyllt, yn elwa o gael eu cyfuno'n un Ddeddf Cynulliad er mwyn sicrhau mwy o ddiogelwch a gorfodaeth yng Nghymru?
English: I think the way society treats its animals says a lot about it, and I've just been over - . I was very pleased to sponsor the RSPCA event bringing forward awards for community work going on across our public sector in relation to animal welfare, and it's clear we are a nation of animal lovers. I haven't looked at bringing forward one piece of legislation. As I mentioned in my previous answer to Bethan Jenkins, I am looking at the codes of practice, what needs to be reviewed, what needs to be refreshed, and we can certainly monitor them. You will have heard my earlier answer to Lynne Neagle regarding wild animals in circuses and mobile animal exhibits, because I think that is an area that we don't know much about, and I really want to see a significant piece of work in that area.
Welsh: Credaf fod y ffordd y mae cymdeithas yn trin ei hanifeiliaid yn dweud llawer amdani, ac rwyf newydd fod draw - . Roeddwn yn falch iawn o noddi digwyddiad yr RSPCA i gyflwyno gwobrau am waith cymunedol sy'n digwydd ar draws ein sector cyhoeddus mewn perthynas â lles anifeiliaid, ac mae'n amlwg ein bod yn genedl sy'n hoff o anifeiliaid. Nid wyf wedi ystyried y posibilrwydd o gyflwyno un ddeddf. Fel y soniais yn fy ateb blaenorol i Bethan Jenkins, rwy'n edrych ar y codau ymarfer, beth sydd angen ei adolygu, beth sydd angen ei ddiweddaru, ac yn sicr, gallwn eu monitro. Byddwch wedi clywed fy ateb cynharach i Lynne Neagle ynglŷn ag anifeiliaid gwyllt mewn syrcasau ac arddangosfeydd symudol o anifeiliaid, oherwydd credaf ei fod yn faes nad ydym yn gwybod llawer amdano, a hoffwn yn fawr weld gwaith sylweddol yn cael ei wneud yn y maes hwnnw.
English: Natural Resources Wales await the outcome of the South Wales Fire and Rescue Service and police investigation into the cause of the fire. They are reviewing the site's management systems including those for stockpiling waste and will be increasing inspections of the facility.
Welsh: Mae Cyfoeth Naturiol Cymru yn aros am ganlyniad ymchwiliad Gwasanaeth Tân ac Achub De Cymru a'r heddlu i achos y tân. Maent yn adolygu systemau rheoli'r safle, gan gynnwys y rhai ar gyfer pentyrru gwastraff, a byddant yn cynyddu arolygiadau o'r cyfleuster.
English: Thank you for the answer. I'm afraid I missed the short debate by Huw Irranca-Davies on this issue, because I was chairing a cross-party group, but I'd like to put on record that I support all of his proposals, particularly those regarding directors and restricting legal challenges to stop notices, not least because it may be of benefit in other ways, such as in opencast mining. So, I was heartened by the Cabinet Secretary's response when she said she would be considering at least some of those proposals in one form or another. The issue that I personally have from constituents in that particular area is that one of the senior members of Bridgend County Borough Council, in the cabinet, is also a company secretary to this particular firm. So, is there an argument that, if there is any refresh of regulations, that they should prevent those responsible for enforcement from being involved in any business that may have enforcement action taken against it? Will you look into this please?
Welsh: Diolch am eich ateb. Ofnaf i mi golli'r ddadl fer gan Huw Irranca-Davies ar y mater hwn, gan fy mod yn cadeirio grŵp trawsbleidiol, ond hoffwn gofnodi fy mod yn cefnogi pob un o'i argymhellion, yn enwedig y rhai ynglŷn â chyfarwyddwyr a chyfyngu heriau cyfreithiol i hysbysiadau atal, nid yn lleiaf oherwydd y gallai hynny fod o fudd mewn ffyrdd eraill, megis mewn cloddio glo brig. Felly, cefais fy nghalonogi gan ymateb Ysgrifennydd y Cabinet pan ddywedodd y byddai'n ystyried rhai o'r argymhellion hynny, o leiaf, ar ryw ffurf neu'i gilydd. Y mater sy'n cael ei ddwyn i fy sylw i'n bersonol gan etholwyr yn yr ardal honno yw bod un o uwch aelodau Cyngor Bwrdeistref Sirol Pen-y-bont ar Ogwr, yn y cabinet, hefyd yn ysgrifennydd y cwmni penodol hwn. Felly, a oes dadl, pe bai rheoliadau'n cael eu diweddaru, y dylent atal rhai sy'n gyfrifol am orfodi rhag bod yn rhan o unrhyw fusnes a allai wynebu camau gorfodi? A wnewch chi edrych ar hyn os gwelwch yn dda?
English: We did have a very good short debate brought forward by my colleague Huw Irranca-Davies, and other Assembly Members also contributed to it. I am going to meet with Huw Irranca-Davies. I came forward with some proposals, as did he, and I'm going to look at all options going forward.
Welsh: Cawsom ddadl fer dda iawn gan fy nghyd-Aelod, Huw Irranca-Davies, a chyfrannodd Aelodau eraill o'r Cynulliad ati hefyd. Rwy'n mynd i gyfarfod â Huw Irranca-Davies. Cyflwynais rai argymhellion, fel y gwnaeth ef, a byddaf yn edrych ar yr holl opsiynau yn y dyfodol.
English: Having spoken to residents in the area and Natural Resources Wales to discuss the ongoing situation, I think it's clear that change is needed and I thank you for your response to the short debate last week. In the meantime, though, have you considered using your powers under section 61 of the Environmental Permitting (England and Wales) Regulations 2010 to issue a direction to Natural Resources Wales to use its own powers in a specified manner? Those powers do include the power to suspend a licence.
Welsh: Ar ôl siarad â thrigolion yn yr ardal a Cyfoeth Naturiol Cymru i drafod y sefyllfa sy'n mynd rhagddi, credaf ei bod yn amlwg fod angen newid, a diolch am eich ymateb i'r ddadl fer yr wythnos diwethaf. Yn y cyfamser, fodd bynnag, a ydych wedi ystyried defnyddio eich pwerau o dan adran 61 o Reoliadau Trwyddedu Amgylcheddol (Cymru a Lloegr) 2010 i roi cyfarwyddyd i Cyfoeth Naturiol Cymru ddefnyddio ei bwerau ei hun mewn modd penodol? Mae'r pwerau hynny'n cynnwys y pŵer i atal trwydded.
English: I haven't specifically looked at that, but I absolutely agree with you that change is needed and, as I say, those discussions will start now. I've asked officials to make this a priority, because, clearly, the short debate, I think, threw up a lot of issues that we need to address. But you have my assurance that we will be looking to change things going forward.
Welsh: Nid wyf wedi edrych ar hynny'n benodol, ond cytunaf yn llwyr â chi fod angen newid, ac fel y dywedaf, bydd y trafodaethau hynny'n dechrau yn awr. Rwyf wedi gofyn i swyddogion wneud hyn yn flaenoriaeth, oherwydd yn amlwg, credaf fod y ddadl fer wedi tynnu sylw at lawer o faterion y mae angen i ni fynd i'r afael â hwy. Ond rwy'n eich sicrhau y byddwn yn ceisio newid pethau yn y dyfodol.
English: Thank you for the answers, Cabinet Secretary, and I also endorse the issues and the need to change regulations. But let's look beyond the issue of the stockpile at Heol y Cyw, because there are many biomass plants that operate similar stockpiles - I've got two in my constituency, and a third one is proposed, one of the biggest in Wales. We want to also ensure that the planning regulations look very carefully at these proposals to ensure that, as planning development takes place, these conditions are placed upon any developer to ensure that this doesn't happen within a situation like that.
Welsh: Diolch am yr atebion, Ysgrifennydd y Cabinet, ac rwyf innau hefyd yn cefnogi'r materion a'r angen i newid rheoliadau. Ond gadewch i ni edrych y tu hwnt i fater pentyrru yn Heol-y-Cyw, gan fod llawer o safleoedd biomas yn gweithredu trefn bentyrru o'r fath - mae dau yn fy etholaeth, a thrydydd yn yr arfaeth, un o'r rhai mwyaf yng Nghymru. Rydym hefyd yn awyddus i sicrhau bod y rheoliadau cynllunio'n edrych yn ofalus iawn ar yr argymhellion hyn i sicrhau, wrth ddatblygu cynlluniau, fod yr amodau hyn yn cael eu gosod ar ddatblygwyr er mwyn sicrhau nad yw hyn yn digwydd mewn sefyllfa fel honno.
English: Yes, absolutely. I'm very happy to do that. It's really important that the proposals we bring forward are appropriate and pertinent.
Welsh: Yn hollol. Rwy'n fwy na pharod i wneud hynny. Mae'n bwysig iawn fod y cynigion rydym yn eu cyflwyno yn briodol ac yn berthnasol.
English: Cabinet Secretary, given the number of incidents that have occurred at similar sites across Wales and concerns over the health implications of the large amounts of particulate matter generated in this type of facility, will the Welsh Government now consider introducing a moratorium on this type of plant? Will you also consider introducing tougher monitoring on existing licence holders and more stringent penalties for licence breaches in future?
Welsh: Ysgrifennydd y Cabinet, o ystyried nifer y digwyddiadau a welwyd mewn safleoedd tebyg ledled Cymru a phryderon ynglŷn â goblygiadau iechyd y cyfeintiau mawr o ddeunydd gronynnol a gynhyrchir yn y math hwn o gyfleuster, a fydd Llywodraeth Cymru yn awr yn ystyried cyflwyno moratoriwm ar y math hwn o safle? A wnewch chi hefyd ystyried cyflwyno prosesau monitro llymach ar gyfer deiliaid trwyddedau presennol a chosbau llymach am dorri amodau trwyddedau yn y dyfodol?
English: As I said in my answer to Suzy Davies, I absolutely accept change is needed. I know you participated in the short debate, so you will have heard my answers. So, we're looking at all options going forward.
Welsh: Fel y dywedais yn fy ateb i Suzy Davies, rwy'n derbyn yn llwyr fod angen newid. Gwn eich bod wedi cymryd rhan yn y ddadl fer, felly fe fyddwch wedi clywed fy atebion. Felly, rydym yn edrych ar yr holl opsiynau ar gyfer y dyfodol.
English: There are a number of statutory requirements in place to ensure the National Grid considers the environmental impact of its proposals across Ynys Môn. The National Grid opened its latest consultation last week on the north Wales connection project to connect Wylfa Newydd to the existing grid.
Welsh: Mae nifer o ofynion statudol ar waith er mwyn sicrhau bod y Grid Cenedlaethol yn ystyried effaith amgylcheddol ei argymhellion ar draws Ynys Môn. Agorodd y Grid Cenedlaethol ei ymgynghoriad diweddaraf yr wythnos diwethaf ar brosiect cysylltu gogledd Cymru i gysylltu Wylfa Newydd â'r grid presennol.
English: The Cabinet Secretary will be aware of the decision by National Grid to place cables in a tunnel under the Menai strait. We hope to see a new bridge constructed to go with the Britannia bridge. I'm sure that the Cabinet Secretary would agree with me that there would be less environmental impact in placing those cables on that bridge, rather than actually building a bridge and digging a tunnel. But if the grid goes for the tunnel option in order to protect the natural environment of the Menai area, particularly the visual environment, isn't the same thing true on the need to protect the natural environment of Anglesey as a whole, by undergrounding across the whole island?
Welsh: Mi fydd yr Ysgrifennydd Cabinet yn ymwybodol o'r penderfyniad gan y Grid Cenedlaethol i roi gwifrau mewn twnnel o dan y Fenai. Rydym yn gobeithio gweld pont newydd yn cael ei chodi i ddeuoli pont Britannia; rwy'n siŵr y byddai'r Ysgrifennydd Cabinet yn cytuno â fi y bydd yna lai o impact amgylcheddol o roi gwifrau ar y bont honno yn hytrach na chodi pont a thyrchu twnnel. Ond hefyd, os ydy'r grid yn mynd am opsiwn y twnnel rhag niweidio amgylchedd naturiol gweledol ardal y Fenai, onid ydy'r un peth yn wir am yr angen i warchod amgylchedd naturiol gweledol Ynys Môn drwy danddaearu ar draws yr holl ynys?
English: The National Grid will need to complete an environment impact assessment. They need to be very sensitive to the environment, and that includes lines under the Menai strait, due to specific land designations. The First Minister is meeting the new chief executive of National Grid next week to discuss the work currently being undertaken, and that will include discussions about crossings of the Menai strait.
Welsh: Bydd angen i'r Grid Cenedlaethol gwblhau asesiad o'r effaith amgylcheddol. Mae angen iddynt fod yn sensitif iawn i'r amgylchedd, ac mae hynny'n cynnwys llinellau o dan y Fenai, o ganlyniad i ddynodiadau tir penodol. Bydd y Prif Weinidog yn cyfarfod â phrif weithredwr newydd y Grid Cenedlaethol yr wythnos nesaf i drafod y gwaith sy'n cael ei wneud ar hyn o bryd, a bydd hynny'n cynnwys trafodaethau ynghylch croesfannau'r Fenai.